Busbestuurder sterf op berugte pad buite PTAŉ Busbestuurder is dood en 35 mense beseer nadat ŉ swaarvoertuig ŉ bus op die berugte Moloto-pad buite Pretoria getref het. “Die busbestuurder wou Woensdagaand by ŉ residensiële gebied ingedraai het toe die vragmotor die bus aan sy voorkant getref het,” het Vanessa Jackson, ŉ woordvoerder van ER24, Donderdag gesê. “Die busbestuurder het noodlottige beserings opgedoen en is op die toneel dood verklaar. Beseerdes van die vragmotor sowel as die bus is na nabygeleë hospitale geneem vir verdere behandeling.” Die polisie ondersoek die voorval.